ไทยและเดนมาร์ก ส่งเสริมความร่วมมือด้านการเกษตร การท่องเที่ยว พร้อมผลักดันแนวคิดเศรษฐกิจสีเขียว
นายยอน ทัวร์กอร์ด เอกอัครราชทูตราชอาณาจักรเดนมาร์กประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตำแหน่งใหม่ ที่ห้องสีงาช้าง ตึกไทยคู่ฟ้า ทำเนียบรัฐบาลโอกาสนี้ ทั้งสองฝ่ายได้หารือในประเด็นความร่วมมือที่เป็นประโยชน์ ทั้งด้านการเกษตร ที่พร้อมสานต่อความร่วมมือเพื่อเพิ่มผลิตผลทั้งในเชิงปริมาณและคุณภาพ แลกเปลี่ยนความรู้และบุคลากรระหว่างกัน ได้เน้นย้ำประเด็นการลดก๊าซมีเทน ที่เกิดจากภาคการเกษตร ซึ่งเอกอัครราชทูตเดนมาร์กฯ เห็นพ้องและยินดีจะหารือร่วมกับหน่วยงานที่เกี่ยวข้องต่อไปด้านพลังงานหมุนเวียนและเศรษฐกิจสีเขียว เอกอัครราชทูตเดนมาร์กฯ ชื่นชมเป้าหมายกรุงเทพฯ จากการจัดการประชุมเอเปคที่ไทยเป็นเจ้าภาพและยินดีจะแลกเปลี่ยนประสบการณ์ร่วมกันเพื่อพัฒนานวัตกรรมต่างๆ ขณะที่นายกรัฐมนตรี ได้เชิญชวนนักลงทุนเดนมาร์กในสาขาพลังงานที่สนใจ ด้านความร่วมมือในกรอบทวิภาคีและพหุภาคี นายกรัฐมนตรี เชื่อมั่นว่าทั้งสองประเทศมีศักยภาพเช่นเดียวกันที่จะสามารถขยายความร่วมมือไปยังภูมิภาคอื่น ผ่านกรอบความร่วมมือต่างๆ โดยเฉพาะสาขาที่เดนมาร์กมีความเชี่ยวชาญ เชื่อมั่นว่า ทั้งสองประเทศจะยกระดับความร่วมมือในทุกสาขาให้มีความใกล้ชิดและเป็นระบบมากขึ้น โดยเฉพาะในกรอบอาเซียนและการเน้นย้ำแนวคิดเศรษฐกิจสีเขียว เพื่อประโยชน์ร่วมกันของประชาคมโลกในช่วงท้าย เอกอัครราชทูตเดนมาร์กฯ ได้สอบถามถึงประเด็นที่รัฐบาลให้ความสำคัญสำหรับการเลือกตั้งที่กำลังจะเกิดขึ้น นายกรัฐมนตรี เน้นย้ำว่า ไม่ว่าจะอยู่ในรัฐบาลใด ต้องคำนึงถึงการสร้างโอกาสให้ประชาชนเข้าถึงประโยชน์มากที่สุด เพื่อลดความเหลื่อมล้ำ สร้างความเป็นธรรมในสังคม รวมถึงให้ความสำคัญกับการสร้างความเข้าใจให้ประชาชนเพื่อเดินหน้าไปสู่แนวทางตามหลักประชาธิปไตยได้อย่างมีคุณภาพ